section_heading: Politička karijera
paragraph_text: Političku karijeru započeo je kao član gradskog Poglavarstva 2001. godine. 2005 godine postaje članom Socijaldemokratska partija Hrvatske, a iste je godine izabran za predsjednika Gradske organizacije SDP-a Jastrebarsko. 2009. godine izabran je za gradonačelnika grada Jastrebarskog na hrvatskim lokalnim izborima, a tu dužnost obnaša tri godine, do 2012. Za predsjednika Županijske organizacije SDP-a Zagrebačke županije izabran je 2010., a godinu kasnije, 2011., izabran je na parlamentarnim izborima te ulazi u hrvatski sabor kao saborski zastupnik. Početak obnašanja zastupničkog mandata počinje 22. prosinca 2011. godine.